b'\n_START_ARTICLE_\nSaga Care Finland\n_START_PARAGRAPH_\nSaga Care Finland Oy on suomalainen ik\xc3\xa4\xc3\xa4ntyneiden palveluasumis- ja hyvinvointipalvelualan yritys. Saga Care Finland Oy tarjoaa ik\xc3\xa4\xc3\xa4ntyneiden hoiva-, kuntoutus- ja hyvinvointipalveluita Saga-palvelutaloissa Turussa, Helsingiss\xc3\xa4, Raumalla, Lappeenrannassa ja Sein\xc3\xa4joella. Uusin Saga-palvelutalo valmistui kev\xc3\xa4\xc3\xa4ll\xc3\xa4 2019 Vantaan Tikkurilaan. Lis\xc3\xa4ksi Saga-palvelutaloja on suunnitteilla Mikkeliin ja Lahteen._NEWLINE_Saga Care Finland Oy on kuulunut vuoden 2013 alusta Esperi Care -konserniin. Ennen vuotta 2013 Saga Care Finland kuului Sunborn-konserniin. Saga Care Finlandin osto Sunborn-konsernilta on yksi Esperi Care -konsernin suurimpia yritysostoja.\n_START_SECTION_\nUutisointia laskutuksesta\n_START_PARAGRAPH_\nVuoden 2019 alussa Esperi Careen kohdistuvan kohun yhteydess\xc3\xa4 uutisoitiin my\xc3\xb6s Saga Caren laskutusperiaatteista: huomiota kiinnitettiin yhti\xc3\xb6n tapaan laskuttaa hoidettavan vanhuksen luona teht\xc3\xa4v\xc3\xa4st\xc3\xa4 ty\xc3\xb6st\xc3\xa4 v\xc3\xa4hint\xc3\xa4\xc3\xa4n 15 minuutin ty\xc3\xb6, silloisten taksojen mukaan 15 euroa riippumatta siit\xc3\xa4, kuinka pienest\xc3\xa4 tai v\xc3\xa4h\xc3\xa4n aikaa viev\xc3\xa4st\xc3\xa4 ty\xc3\xb6st\xc3\xa4 on kyse.'